Diari Oficial de la Generalitat Valenciana


Sumari del DOGV 5702, del 13-02-2008 (2008/1019)

Assumpte civil 001245/2006. Notificació de la sentència a Maite Rodríguez Utria.
--------------------------------------------------------------------------------

### Dades del document

Número de DOGV
:   5702

Data del DOGV
:   13-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1019


Data del document
:   05-12-2007

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 001245/2006. Notificació de la sentència a Maite Rodríguez Utria. [2008/1019]  
Assumpte civil 001245/2006   
Eva María Murciano Vicente, secretària del Jutjat de Primera Instància Número 7 de Castelló.  
En el judici a què es fa referència, s'ha dictat la resolució que té el text que literalment és com segueix:  
«Sentencia número 000711/2007   
Jutge que la dicta: José Luis Conde-Pumpido García.  
Lloc: Castelló.  
Data: 5 de novembre de 2007.   
José Luis Conde-Pumpido García, magistrat jutge de Primera Instància Número 7 de Castelló de la Plana, ha conegut estes actuacions de judici de divorci número 1245/2006, promogudes a instàncies de Miguel Viudez Librero, representat per la procuradora senyora Motilva Casado i defensat pel lletrat senyor Barberá Martínez, contra Maite Rodríguez Utria, en rebel·lia.  
Antecedents de fet  
Primer. La procuradora senyora Motilva Casado, en la representació que té acreditada de Manuel Viudez Librero, va promoure demanda de divorci contra Maite Rodríguez Utria, en la qual, després d'al·legar els fets i fonaments de dret que va estimar aplicables, va concloure sol·licitant que es dictara sentència que declarara que pertocava el divorci dels litigants.  
Segon. Admesa a tràmit la demanda, es va emplaçar en la forma legal la demandada, qui no hi va comparéixer en temps ni forma, per la qual cosa va ser declarada en rebel·lia.  
Tercer. Convocades les parts a la vista, esta va tindre lloc el dia 5 de novembre 2007, només amb l'assistència de la part actora que es va ratificar en la seua demanda. Rebut el plet a prova, es va practicar les admeses i declarades pertinents que van consistir en documental (donar per reproduïda la que constava en les actuacions). Practicada la prova en l'acte, va quedar el plet vist per a sentència sense més tràmits.  
Quart. En este procediment ha de declarar-se com a fets provats els que es relaten a continuació.  
1. Manuel Viudez Librero i Maite Rodríguez Utria van contraure matrimoni a la ciutat de l'Havana (Cuba) el dia 29 de novembre de 2001. (Fet acreditat mitjançant el certificat de matrimoni adjuntat amb la demanda).  
2. Del citat matrimoni no van nàixer fills. (No consta que existisca descendència.)  
Fonaments de dret  
Primer. Com que han transcorregut tres mesos des de la celebració del matrimoni, concorren els requisits que, d'acord amb els articles 81.1 i 86 del Codi Civil en la redacció donada per la Llei 15/2005, de 8 de juliol, permeten decretar el divorci dels cònjuges litigants.  
Segon. Pel que fa a les mesures que, d'acord amb l'article 91 del Codi Civil, hagen de regir després del divorci, com que no se n'ha sol·lcitat cap, ni consta que hi concórreguen circumstàncies que obliguen a adoptar-ne alguna d'ofici, no pertoca acordar res.  
Tercer. La naturalesa especial de les pretensions deduïdes en este ple fa que no es considere procedent condemnar cap dels litigants a pagar les costes.  
Vistos els preceptes legals citats, i, la resta de general i pertinent aplicació.  
Dispositiva  
Estime la demanda formulada per la procuradora senyora Motilva Casado, en nom i representació de Manuel Viudez Librero, contra Maite Rodríguez Utria, i declare dissolt per divorci el matrimoni dels litigants expressats, amb tots els efectes legals. Tot això sense fer un pronunciament exprés en costes.  
Notifiqueu esta resolució a les parts, i feu-los saber que contra esta es pot interposar un recurs d'apel·lació en el termini de cinc dies.  
Per a la notificació a la demandada rebel, en parador ignorat, publiqueu edictes al tauler d'anunci d'este Jutjat i en el Diari Oficial de la Comunitat Valenciana.  
Una vegada que siga ferma, inscriviu al marge de la inscripció del matrimoni en el Registre Civil Central.  
Esta és la meua sentència, que pronuncie, mane i firme».  
Publicació. La sentència anterior l'ha llegida i publicada el jutge que la va dictar, mentre estava constituït en audiència pública, en el mateix dia del seu pronunciament, davant del secretari judicial. En done fe.  
Atés que es desconeix el domicili o la residència actual de la part demandada, per resolució d'esta mateixa data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat per a dur a efecte la diligència de notificació de la sentència a Maite Rodríguez Utria.  
Castelló, 5 de novembre de 2007.- La secretària judicial: Eva María Murciano Vicente.